- (2) kur vepron në përputhje me pikën FCL.1030 (b) (2), miraton licencën e aplikantit me datën e re të skadimit të vlerësimit. Ky miratim mund të plotësohet nga një person tjetër në emër të menaxherit të EBT, nëse ai person është deleguar nga menaxheri i EBT për ta bërë këtë në përputhje me procedurat e përcaktuara në programin e EBT.

## B - Kryerja e vlerësimit praktik të EBT

Vlerësimi praktik i EBT kryhet në përputhje me programin EBT të operatorit.';

- (2) Shtojca VI (Pjesa-ARA) ndryshohet si në vijim:
- (a) pika ARA.GEN.125 zëvendësohet si në vijim:

## 'ARA.GEN.125 Informacioni për Agjencinë

- (a) Autoriteti kompetent njofton Agjencinë në rast të ndonjë problemi të rëndësishëm me zbatimin e Rregullores (AAC) Nr. 05/2020 dhe akteve të deleguara dhe zbatuese të miratuara në bazë të saj brenda 30 ditëve nga koha kur autoriteti vije në dijeni të problemeve.
- (b) Pa paragjykuar Rregulloren (AAC) Nr. 09/2017 dhe aktet e deleguara dhe zbatuese të miratuara në bazë të saj, autoriteti kompetent duhet t'i ofrojë Agjencisë informacione të rëndësishme për sigurinë që burojnë nga raportet e ndodhjes të ruajtura në bazën e të dhënave kombëtare, sa më shpejt të jetë e mundur.
- (b) pika ARA.GEN.135 ndryshohet si në vijim:
- (i) pikat (a) dhe (b) zëvendësohen si në vijim:

'(a) Pa paragjykuar Rregulloren (AAC) Nr. 09/2017 dhe aktet e deleguara dhe zbatuese të miratuara në bazë të tyre, autoriteti kompetent zbaton një sistem për mbledhjen, analizimin dhe shpërndarjen e duhur të informacionit të sigurisë.

- (b) Agjencia zbaton një sistem për të analizuar në mënyrë të përshtatshme çdo informacion të rëndësishëm të sigurisë të marrë dhe pa vonesa të panevojshme u siguron Shteteve Anëtare dhe Komisionit çdo informacion, përfshirë rekomandimet ose veprimet korrigjuese që duhen ndërmarrë, të nevojshme që ata të reagojnë në kohën e duhur ndaj një problemi sigurie që përfshin produkte, pjesë, pajisje jo të instaluara, persona ose organizata që i nënshtrohen Rregullores (AAC) Nr. 05/2020dhe akteve të deleguara dhe zbatuese të miratuara në bazë saj.';
- (ii) pika (d) zëvendësohet si në vijim:

'(d) Për masat e marra në pikën (c) duhet të njoftohen menjëherë të gjithë personat ose organizatat që kanë nevojë t'i respektojnë ato sipas Rregullores (AAC) Nr. 05/2020 dhe akteve të deleguara dhe zbatuese të miratuara në bazë të saj. Autoriteti kompetent gjithashtu njofton për ato masa Agjencinë dhe, kur kërkohet veprim i kombinuar, shtetet e tjera anëtare të interesuara.';

- (c) pika ARA.GEN.200 ndryshohet si në vijim:
- (i) në pikën (a), pika (1) zëvendësohet si në vijim:

'(1) politikat dhe procedurat e dokumentuara për të përshkruar organizimin e saj, mjetet dhe metodat për të arritur pajtueshmërinë me Rregulloren (AAC) 05/2020 dhe aktet e deleguara dhe zbatuese të miratuara në bazë të saj. Procedurat mbahen të përditësuar dhe do të shërbejnë si dokumentet themelore të punës brenda këtij autoriteti kompetent për të gjitha detyrat e ndërlidhura;';

- (ii) pika (c) zëvendësohet si në vijim:

'(c) Autoriteti kompetent vendosë procedurat për pjesëmarrjen në një shkëmbim të ndërsjellë të të gjithë informacionit dhe ndihmës së nevojshme me autoritetet e tjera kompetente të interesuara, qoftë nga brenda një Shteti Anëtar ose nga Shtetet e tjera Anëtare, duke përfshirë informacionin e